આ અંગેની વિગત એવી છે કે નવાગઢથી સુપેડી પશુના તબીબને સવારે લેવા માટે ઈકો કાર જીજે3 જેસી ૫૬૪૭ લઇને નવાગઢથી સુપેડી તરફ જતા અને ધોરાજીથી આગળ ભાદર નદીના પુલ પરથી ૧૦૦ ફૂટ નીચે ઈકો કાર ધડાકાભેર પડી ખાબકી હતી. આ અંગેની જાણ ડી.વાય.એસ.પી. અહીંથી નીકળતા તેઓએ તાત્કાલીક ધોરાજીના પીઆઈ ઝાલાને જાણ કરી હતી. દરમિયાન અહીં પહોંચેલી ધોરાજી પોલીસે ૧૦૮માં કાર ચાલક હુસેનભાઇ ગનીભાઇ ખાટકીને ધોરાજી સરકારી દવાખાને ખસેડતા ફરજ પરના તબીબે મૃત જાહેર કરેલ હતાં. આ બનાવમાં ૧૦૮ના પાયલોટ ભગીરથસિંહ અને ઈએમટી રાજુભાઇ પોતાની સેવાઓ આપેલ હતી. આ ઘટનામાં ઈકો કારનો બુકડો બોલી ગયેલ હતો.